**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

**e-mail:** **secretar@tirgumures.ro** **www.tirgumures.ro**

**Nr. 17.883 din 17.03.2020**

***Data publicării pe site: 17.03.2020***

 ***ANUNȚ***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

***Proiectul de hotărâre privind modificarea și completarea Anexei nr. 1 la HCL nr. 246/2019 în vederea scutirii de taxa pentru ocuparea parțială a domeniului public pentru depozitarea materialelor de construcții, schele, containere ... etc. și de taxa pentru ocuparea parțială a domeniului public pentru organizare de șantier, a proprietarilor de clădiri monument istoric sau de clădiri care fac parte dintr-un ansamblu urban inclus pe lista monumentelor istorice, care execută lucrări de intervenție, pe cheltuială proprie, pentru creșterea performanței energetice ori pentru creșterea calității arhitectural-ambientale,***

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administra%C5%A3ia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***27 martie 2020*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

*Propuneri privind dezbaterea publică referitoare la proiectul de act normativ:* ***„Proiectul de hotărâre privind modificarea și completarea Anexei nr. 1 la HCL nr. 246/2019 în vederea scutirii de taxa pentru ocuparea parțială a domeniului public pentru depozitarea materialelor de construcții, schele, containere ... etc. și de taxa pentru ocuparea parțială a domeniului public pentru organizare de șantier, a proprietarilor de clădiri monument istoric sau de clădiri care fac parte dintr-un ansamblu urban inclus pe lista monumentelor istorice, care execută lucrări de intervenție, pe cheltuială proprie, pentru creșterea performanței energetice ori pentru creșterea calității arhitectural-ambientale****.*

 *Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

 *Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***27.03.2020.***

***Pentru informații suplimentare vă stăm la dispoziție la telefon 0265.269571.***

 **p. Secretar general al Municipiului Târgu Mureş,**

 **Director executiv D.J.C.A.A.P.L.**

 **Buculei Dianora-Monica**

 Întocmit,

**ROMÂNIA (nu produce efecte juridice)\***

**JUDEŢUL MUREŞ Inițiator,**

**CONSILIUL LOCAL MUNICIPAL TÂRGU MUREŞ Consilier local,**

**Nr. 16907 din 12.03.2020** **Biró Csaba Szilveszter,**

 **Kovács Lajos-Alpár**

**Referat de aprobare**

 **privind modificarea și completarea Anexei nr. 1 la HCL nr. 246/2019 în vederea scutirii de taxa pentru ocuparea parțială a domeniului public pentru depozitarea materialelor de construcții, schele, containere ... etc. și de taxa pentru ocuparea parțială a domeniului public pentru organizare de șantier, a proprietarilor de clădiri monument istoric sau de clădiri care fac parte dintr-un ansamblu urban inclus pe lista monumentelor istorice, care execută lucrări de intervenție, pe cheltuială proprie, pentru creșterea performanței energetice ori pentru creșterea calității arhitectural-ambientale.**

Cu acest proiect Consiliul Local va facilita lucrările de renovare a clădirilor monument istoric de pe raza municipiului Târgu Mureș.

Luând în considerare faptul că lucrările de intervenție pentru creșterea performanței energetice ori pentru creșterea calității arhitectural-ambientale a imobilelor monument istoric au costuri foarte ridicate (din cauza suprafeței mari și a materialelor și tehnologiilor care trebuie folosite) și că aspectul acestor clădiri influențează semnificativ imaginea orașului, o astfel de scutire ar contribui la încurajarea demarării unor astfel de lucrări prin scăderea costurilor suportate de proprietari.

Potrivit dispozițiilor art.136 alin.(1) și (2) din OUG nr. 57/2019, cu modificările și completările ulterioare și în conformitate cu prevederile art. 82 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările și completările ulterioare, fapt pentru care propunem modificarea și completarea Anexei nr. 1 la HCL nr. 246/2019,”privind taxele speciale și tarifele, aplicate de către Serviciul public – Administratia domeniului public, pentru anul 2020, precum şi instituirea unor contravenţii şi sancţiuni aplicabile acestora”, după cum urmează:

La ”***Notă generală”*** *din ANEXA nr.1*, după punctul 8. se introduce punctul 9., cu următorul cuprins:

 *Sunt scutiți de taxa prevăzută la criteriul XIV și criteriul XV proprietarii de clădiri monument istoric sau de clădiri care fac parte dintr-un ansamblu urban, inclus pe lista monumentelor istorice, care execută lucrări de intervenție pe cheltuială proprie pentru creșterea performanței energetice ori pentru creșterea calității arhitectural-ambientale*.

*Actele necesare pentru scutire sunt: Autorizația de construcție, extras de carte funciară, documente din care rezultă starea de degradare a clădirii.*

*Scutirea se acordă numai în cazul în care la data depunerii cererii se face dovada achitării creanţelor locale.*

În conformitate cu prevederile art. 129, alin. (1), alin. (2), lit. c) și alin. 14, art.136 din O.U.G. nr. 57/2019 privind Codul administrativ, consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale.

Având în vedere cele mai sus expuse, supunem aprobării Consiliului Local proiectul de hotărâre alăturat.

 **Inițiator**

 **Biró Csaba Szilveszter,**

 **Kovács Lajos-Alpár**

**ROMÂNIA (nu produce efecte juridice)\***

**JUDEŢUL MUREŞ Inițiator,**

**CONSILIUL LOCAL MUNICIPAL TÂRGU MUREŞ Biró Csaba Szilveszter,**

 **Kovács Lajos-Alpár**

#### H O T Ă R Â R E A Nr.\_\_\_\_\_\_\_

####  din\_\_\_\_\_\_\_\_\_\_\_\_\_\_\_\_\_\_\_\_\_\_2020

**privind modificarea și completarea Anexei nr. 1 la HCL nr. 246/2019 în vederea scutirii de taxa pentru ocuparea parțială a domeniului public pentru depozitarea materialelor de construcții, schele, containere ... etc. și de taxa pentru ocuparea parțială a domeniului public pentru organizare de șantier, a proprietarilor de clădiri monument istoric sau de clădiri care fac parte dintr-un ansamblu urban inclus pe lista monumentelor istorice, care execută lucrări de intervenție, pe cheltuială proprie, pentru creșterea performanței energetice ori pentru creșterea calității arhitectural-ambientale.**

***Consiliul Local Municipal Târgu Mureș, întrunit în ședință ordinară de lucru,***

**Având în vedere:**

1. Referatul de aprobare nr. 16.907/12.03.2020 prezentat de domnii consilieri Biró Csaba Szilveszter și Kovács Lajos-Alpár, privind modificarea și completarea Anexei nr. 1 la HCL nr. 246/2019, în vederea scutirii de taxa pentru ocuparea parțială a domeniului public pentru depozitarea materialelor de construcții, schele, containere ... etc. și de taxa pentru ocuparea parțială a domeniului public pentru organizare de șantier, a proprietarilor de clădiri monument istoric sau ai clădirilor care fac parte dintr-un ansamblu urban inclus pe lista monumentelor istorice care execută lucrări de intervenție pe cheltuială proprie pentru creșterea performanței energetice ori pentru creșterea calității arhitectural-ambientale.
2. Avizele favorabile ale Compartimentelor de specialitate.
3. Raportul Comisiilor de specialitate din cadrul Consiliului local municipal Târgu Mureş.

**În conformitate cu prevederile:**

• Legii nr. 24/2004 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,

• art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**H O T Ă R Ă Ș T E :**

**Art. 1.** Se aprobămodificarea și completarea Anexei nr. 1 la HCL nr. 246/2019, la ”***Notă generală”***, după punctul 8. se introduce punctul 9., cu următorul cuprins:

9. *Sunt scutiți de taxa prevăzută la criteriul XIV și criteriul XV, proprietarii de clădiri monument istoric sau de clădiri care fac parte dintr-un ansamblu urban, inclus pe lista monumentelor istorice, care execută lucrări de intervenție pe cheltuială proprie pentru creșterea performanței energetice ori pentru creșterea calității arhitectural-ambientale*.

*Actele necesare pentru scutire sunt: Autorizația de construcție, extras de carte funciară, documente din care rezultă starea de degradare a clădirii.*

*Scutirea se acordă numai în cazul în care la data depunerii cererii se face dovada achitării creanţelor locale.*

**Art.** **2.** Prevederile prezentei hotărâri intră în vigoare de la data adoptării acestuia.

**Art. 3.**  Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureș, prin: Direcția economică, Direcția Arhitect Şef, Serviciul public- Administraţia Domeniului Public și Direcţia Poliţia Locală.

**Art. 4.** În conformitate cu prevederile art. 252, alin. 1, lit. c), ale art. 255 din O.U.G. nr. 57/2019 privind Codul administrativ, precum şi ale art.3 alin. 1 din Legea nr. 554/2004 privind contenciosul administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

 **Viză de legalitate,**

 **p. Secretar general al Municipiului Târgu Mureş,**

 **Director executiv D.J.C.A.A.P.L.**

 **Buculei Dianora-Monica**